kardosdrur/scandi-wiki huggingface dataset:
Lup

En lup eller et forstørrelsesglas er et simpelt optisk instrument, der gør brugeren i stand til at studere detaljer ved genstande tæt på og ved en lav forstørrelse på 2-6 gange (mere i visse sammensatte apparater). Den almindelige lup består kun af én samlelinse monteret i en ramme med et håndtag, men mange typer findes med tre linser. Ved at sætte flere linser sammen, kan man opnå en større forstørrelse uden en alt for kraftig fortegning af billedet. En lup er også et klassisk stykke legetøj, der ud over studier af de små ting, kan benyttes som brændeglas og samle Solens stråler på et lille område og sætte ild i forskellige ting. En stor, simpel lup er en fast attribut for den fiktive detektiv Sherlock Holmes. En lup med stor forstørrelse fungerer bedst, når den holdes tæt på øjet og objektet, der skal studeres, også er tæt på.

Botanikere i felten medbringer ofte en lille sammenklappelig lup med to linser. Juvelérer og urmagere har særlige lupper, der kan fastholdes ved øjet, enten ved at klemme musklerne ved øjet lidt sammen, eller ved et bånd om hovedet. Grafikere benytter gerne en lup på et lille stativ, der kan stilles på papiret, negativet eller reprofilmen, en såkaldt trådtæller.

En lup med stor forstørrelse, et stativ til indstilling og bestående af mange linser, er den såkaldte stereolup. Den giver et stereoskopisk billede til begge øjne, og benyttes i mange erhverv. Den forveksles af og til med et egentligt mikroskop. Der er da heller ingen fast grænse imellem en kraftig lup og et mikroskop.

Se også 
 Hjælpemiddel

Optiske apparater
Hannes Schröers

Hannes Schröers (født den 29. december 1936) er en tidligere tysk fodboldspiller.

Karriere 
I sin aktive karriere spillede Hannes Schröers for Fortuna Düsseldorf.

Familie 
Hans søn Jan (født i 1969) har også været fodboldspiller og spillede i 1989-1990 på førsteholdet i den tidligere Bundesligaklub Bayer 05 Uerdingen. Hans søn, Mika, spillede i perioden 2015-1017 på U-15-holdet i Borussia Mönchengladbach.

Hans datter, Wiebke, flyttede til Maastricht efter gymnasiet og er siden flyttet til København. Hun er gift med en dansker og har sammen med sin mand fået sønnen Jannik Vestergaard, der spiller for Borussia Mönchengladbach.

Eksterne henvisninger 
 Om Hannes Schröers på www.weltfussball.de  

Fodboldspillere fra Tyskland
Fodboldspillere fra Fortuna Düsseldorf
Andrew Sachs

Andrew Sachs (født 7. april 1930 i Berlin, død 23. november 2016 i London) var en tysk-britisk skuespiller, han er bedst kendt for sin rolle som Manuel i Halløj på badehotellet.

Sachs blev født i Berlin, men familien flygtede til England da han var otte år gammel for at flygte fra nazisternes forfølgelse af jøderne.

Kilde

Eksterne links 
 

Skuespillere fra Storbritannien
Skuespillere fra Tyskland
Oijen (Noord-Brabant)

Oijen (Brabants: Ojje) er en Nederlandsk landsby i kommunen Oss. Oijen har over 1100 indbyggere. Indtil 1939 tilhørte kommunen Oijen og Teeffelen, og indtil 2010 til kommunen Lith. Oijen ligger ved floden Maas.

Tidligere lå Oijen i Gelderland, hvor det hørte til Land van Maas en Waal. I 1814 blev Maas-floden udpeget til provinsgrænse. Først derefter tilhørte Oijen til provinsen Brabant.

Toponymer 
Alle landsbyer med 'ooi'-navne, som findes ved floden, er placeret i store til tider skarpe bugter. Det er også tilfældet med Oijen. 'ooi" betyder: noget der er på eller i vandet.

Seværdigheder 
 Slottet Oijen
 Den tidligere Protestantiske kirke i Boveneind, fra 1810. 
 Polderhuis på Oijense Bovendijk 1, fra 1854.

Natur og landskab 
Oijen er beliggende i en Maasbugt. Opstrøms ligger den lille landsby Boveneind med den protestantiske kirke, og nedstrøms ligger den lille landsby Benedeneind.

Oijen har en færge over Maas til Nieuwe Schans på Gelderland-side.

Omringende (lands)byer 
Alphen (via færge), Wamel (via færge), Maasbommel (via færge), Macharen, Teeffelen

Kendte Oijenerne 
 Marc van Orsouw (1964), tidligere professionel cykelrytter.
 Vajèn van den Bosch (1998), sanger og musicalskuespiller.

Galleri

Externe henvisninger

Kilder 

Byer i Nord-Brabant
The Voice Kids

The Voice Kids kan henvise til

 The Voice Kids (Flandern)
 The Voice Kids (Nederlandene)
 The Voice Kids (Norge)
 The Voice Kids (Rusland)
 The Voice Kids (Spanien)
 The Voice Kids (Tyskland)

 Voice Junior (Danmark)
Johanna Elisabeth af Slesvig-Holsten-Gottorp

Johanna Elisabeth af Slesvig-Holsten-Gottorp var datter af fyrstebiskop Christian August af Slesvig-Holsten-Gottorp og Albertine Friederike af Baden-Durlach, og dermed søster til fyrstbiskop Carl August og kong Adolf Fredrik af Sverige. Hun giftede sig med Fyrst Christian August af Anhalt-Zerbst, som besteg tronen i Fyrstendømmet Anhalt-Zerbst i 1742.

I 1744 fulgte hun med sin ældste datter til Rusland, hvor hun i to år opholdt sig ved tsarina Elisabeths hof. Johanna blev derimod indblandet i intriger og spionage, og endte med at blive udvist fra hoffet før brylluppet havde stået. Hun blev siden nægtet skriftlig kontakt med sin datter.

I 1744 døde ægtemanden, og hun blev dermed regent for sin mindreårige søn i Anhalt-Zerbst. Denne blev erklæret myndig i 1752. I 1758, under syvårskrigen, flygtede hun til Paris hvor hun slog sig ned som grevinde af Oldenborg. Der døde hun to år senere, 47 år gammel.

Børn 
 Sophie Auguste Friederike (1729–1796), gift med Peter 3. af Rusland, storfyrste og senere tsar
 Wilhelm Christian Friedrich (1730–1742), arveprins til Anhalt
 Friedrich August (1734–1793), senere fyrste af Anhalt-Zerbst
 Auguste Christine Charlotte (1736)
 Elisabeth Ulrike (1742–1745)

Den russisk-svenske krig (1741-1743)
Huset Holsten-Gottorp
Fyrstinder af Anhalt-Zerbst
Peter Stein Larsen

Peter Stein Larsen (født 11. november 1959 i Aarhus) er en dansk forfatter, litteraturkritiker og professor i nordisk litteratur ved Aalborg Universitet, der i sin forskning og formidling beskæftiger sig indgående med den lyriske genre.

Baggrund og uddannelse 
Peter Stein Larsen er søn af litteraturkritikeren Finn Stein Larsen (1929 - 2013). og bror til journalisten og forfatteren Jesper Stein. Peter Stein Larsen blev cand.phil. i dansk fra Aarhus Universitet i 1986 og mag.art. i nordisk litteratur fra Københavns Universitet i 1990. Han blev i 1999 ph.d. på afhandlingen Poetologiske problemkredse med udgangspunkt dansk lyrik efter 1980 og i 2010 dr.phil. på afhandlingen Drømme og dialoger. To poetiske traditioner omkring 2000, begge ved Aalborg Universitet.

Karriere 
Peter Stein Larsen blev i 1999 adjunkt på Aalborg Universitet og var fra 2002-2011 lektor sammesteds.  Han har været gæsteforsker ved Cornell University i 1998, University of California, Irvine i 2016 og University of California, Berkeley i 2019.

Peter Stein Larsens forfatterskab omfatter en række monografier og artikler om dansk og international litteratur, litteraturkritik og litteraturhistorie primært lyrik. Som anmelder af nyere dansk lyrik på Kristeligt Dagblad siden 1993 har han skrevet hundreder af anmeldelser.

Andre aktiviteter 
Peter Stein Larsen har været medlem af bestyrelsen for Nordisk Råds litteraturpris (2014-16), bestyrelsen for Forfatterskolen (2016-19), bedømmelseskomitéerne for Nordjysk Kulturpris (2015-) og Georg Brandes-Prisen inden for Kritikerlavet (2008-09 og 2012-15). Desuden har han været gæstelærer på Forfatterskolen i København.

Udvalgte publikationer 
 Lyriske linjer. Fem tendenser i nyere digtning (2018)
 Poesiens ekspansion. Om nordisk samtidslyrik (2015)
 Dansk samtidslyrik (red.) (2015)
 Lyrik på tværs  (red.) (2013)
 Nattehimlens poetik. Studier i moderne nordisk lyrik  (2011)
 Kulturtrafik. Æstetiske udtryk i en global verden  (red.) (2011)
 Drømme og dialoger. To poetiske traditioner omkring 2000 (2009) Doktordisputats.
 Interaktioner. Om kunstarternes produktive mellemværender  (red.) (2009)
 Stedet (red.)2008
 Litterære metamorfoser  (red.) (2005)
 Modernismens historie (red.) (2003)
 Modernistiske outsidere (1998)
 Digtets krystal (1997)

Referencer 

Alumni fra Aalborg Universitet
Ansatte ved Aalborg Universitet
Professorer fra Aalborg Universitet
Faglitterære forfattere fra Danmark
Mandlige forfattere i det 21. århundrede
Fabiënne Bergmans

Fabiënne Bergmans (født 1. juli 1998 Roosendaal, Nederlandene) er en nederlandsk sangerinde.

Bergmans trådte op for første gang i 2012 som deltager i talentshowet The Voice Kids. Hun kom den 23. marts 2012 i finalen med sin coach Angela Groothuizen og lod både Vajèn van den Bosch og Dave Dekker bag sig. Hun vandt en pladekontrakt og et stipendium til værdien af 10.000 euro.

I 'blind audition' sang Bergmans Ed Sheerans version The A Team som senere blev udgivet som single der nåede trettende plads i Single Top 100. I finalen udgav Fabiënne sin første single, What You're Made of, en coverversion af Lucie Silvas, der nåede femte plads i Single Top 100.

Bergmans har en hørelse lidelse, hvilket gør at hun er 25% døv.

På dagen for overdragelsen af tronen i 2013, var der også en kanalrundfart på tværs af Ĳ ("de Koningsvaart'), hvor kong Willem-Alexander og dronning Máxima stod på en kanalrundfartsbåd. På IJ lå en masse både, hver med deres eget tema. På The Voice Kids båden sang Bergmans, sammen med vinderen af sæson 2, Laura van Kaam.

Bergmans spillede en rolle i femte Carry Sleefilm: Spijt!, fra 2013. Heri spillede hun Nienke, sangerinde af skolens band. Den 27. maj 2013 udgav hun sammen med Fouradi soundtracket til filmen: Hou me vast.

Filmografi

Diskografi

Singler

Kilder

Eksterne henvisninger 

 The A-Team  - Blind audition af Fabiënne Bergmans i The Voice Kids
 What you're made of  på Nederlandse Top 40
 Fabiënne Bergmans op Spotify
 

Skuespillere fra Nederlandene
Sangere fra Nederlandene
Evelyn De Morgan

Evelyn De Morgan (født 30. august 1855, død 2. maj 1919) var en britisk maler, hvis værker blev inspireret den Prærafaelitiske bevægelse. Hun var tilhænger af Edward Burne-Jones. Hendes malerier udviser spiritualitet; brug af mytologiske, bibelske og litterære temaer; kvindernes rolle; lys og mørke som metaforer; liv og død; og allegorier af krig.

Virke 

Hendes malerier blev udstillet første gang i 1877 på Grosvenor Gallery i London, og blev en fast del af udstillingerne.

De Morgan, der var pacifist, udtrykte sin afsky for Første Verdenskrig og Boerkrigens krigsrædsler og malede over femten krigsmalerier.

Privatliv 

I august 1883 mødte Evelyn keramikeren William De Morgan, og den 5. marts 1887 blev de gift. De tilbragte livet sammen i London. To år efter hans død i 1917, døde hun den 2. maj 1919 i London og blev begravet på Brookwood Cemetery, nær Woking, Surrey.

Billedgalleri

Referencer

Yderligere litteratur

Eksterne henvisninger 

 The De Morgan Foundation 

Malere fra England
Kvindelige kunstnere
Dinah Eckerle

Dinah Eckerle (født. 16. oktober 1995 i Leonberg, Tyskland) er en tysk håndboldspiller som spiller for Team Esbjerg og det Tysklands kvindehåndboldlandshold.

Meritter 
 Bundesliga:
 Vinder: 2012, 2013, 2014, 2015, 2016

 DHB-Pokal:
 Vinder: 2013

 DHB-Supercup:
 'Vinder: 2015, 2016

Referencer 

Håndboldspillere fra Tyskland
Håndboldspillere fra SG BBM Bietigheim
Aserbajdsjans Grand Prix

Aserbajdsjans Grand Prix er et Formel 1-løb, som bliver kørt på Baku City Circuit i Baku, Aserbajdsjan. Løbet blev kørt for første gang i 2017.

Historie 
Baku blev for første gang kørt som et Formel 1-løb som Europas Grand Prix i 2016. Det blev for første gang blev afholdt som sit eget grand prix som del af 2017-sæsonen. 

Ræset blev i 2020 først udskudt, og senere aflyst som resultat af coronaviruspandemien.

Vindere af Aserbajdsjans Grand Prix

Referencer

Eksterne henvisninger
A.P. Møller Holding A/S

A.P. Møller Holding A/S er et dansk holdingselskab, som er familien Møllers magtselskab.

A.P. Møller Holding A/S har (2016) 41,51 % af aktieværdien og 51,2 % af stemmerne i Danmarks største selskab,  A.P. Møller-Mærsk, Siden marts 2015 har holdingselskabet også via sit datterselskab APMH Invest A/S  en kontrolpost på 20 % i Danske Bank.

A.P. Møller Holding A/S grundlagdes i 2013, efter den tidligere storejer Mærsk Mc-Kinney Møllers død. Det er ejet af A P Møller og Hustru Chastine Mærsk Møllers Fond til almene Formaal.

Den administrerende direktør er siden september 2016 Robert Mærsk Uggla.

Kilder

Notater 

A.P. Møller - Mærsk
Holdingselskaber i Danmark
Danske virksomheder etableret i 2013
Josephine Brysting

Josephine Jagd Brysting (født 11. december 1995), er en dansk atlet, der er medlem af Københavns IF.

Josephine Brysting , der er tidligere badmintonspiller i KBK, gjorde første gang opmærksom på sig selv som løber, da hun ved DM i Aarhus 2016 vandt bronze på 5000 meter. De seneste par år har hun dog boet i England og studeret human biologi på Loughborough University, hvorfor hun ikke har deltaget i de danske crossturneringer. Det har hun til gengæld med succes i England, hvor det 2016 i Liverpool blev til en 11. plads i U23-klassen ved de britiske mesterskaber. Hun blev nummer 38 EM-u23 i cross på Sardinien i december 2016.
2017 figurerer hun i San Francisco Dons' roster, men hun har grundet en skade endnu ikke fået sin amerikanske debut.

Internationale ungdomsmesterskaber 
 2016 EM-u23 i cross 38.plads

Danske mesterskaber 
  2016 5000 meter

Personlige rekorder 
 1500 meter: 4:34,71	18. juni 2016	København
 3000 meter: 9:59,33	22. maj 2016	Loughborough
 5000 meter: 17:18,06	28. august 2016	Aarhus
 3000 meter-inde: 10:06,29 10. januar 2016 Sheffield

Eksterne henvisninger 
 Profil - Josephine Brysting

Atleter fra Københavns IF
Mellemdistanceløbere fra Danmark
Langdistanceløbere fra Danmark
Ejner Ole Mosolff

Ejner Ole Mosolff (født 26. april 1925 i Birkerød, henrettet 17. marts 1945 i Ryvangen) var en københavnsk medlem af Holger Danske. Ejner Mosolff var søn af plantageejer Johannes Jørgen August Mosolff og Yrsa f. Hansen og voksede op i Birkerød. Efter endt skolegang var Ejner i lære som skibsbygger på Orlogsværftet.

Ejner Ole Mosolff var knyttet til Holger Danskes 1. kompagni, 2. afdeling, 3. gruppe. Gruppen gennemførte en række fabrikssabotager og andet vigtigt modstandsarbejde. Kort før jul 1944 måtte Ejner Mosolff „gå under jorden“ og forlade sin læreplads på grund af sit illegale arbejde. Da lederen af 2. afdeling af Holger Danske, Georg Stougaard, blev arresteret af tyskerne lagde tyskerne en fælde i en forretning, gruppen benyttede som træfpunkt. En efter en gik hele gruppen i tyskernes fælde i løbet af dagen, således også Ejnar Mosolff.

Den 17. marts 1945 henrettedes han i Ryvangen sammen med sine gruppekammerater, hvoraf kun en benådedes med 10 års tugthus.

Kilder og eksterne henvisninger

Eksterne henvisninger 
 

Medlemmer af Holger Danske
Henrettede i Danmark af den tyske besættelsesmagt under 2. verdenskrig
Danskere i 1900-tallet
Personer fra Birkerød
Henrettede personer fra Danmark
Hønefoss Station

Hønefoss Station (Hønefoss stasjon) er en jernbanestation på Randsfjordbanen og Bergensbanen, der ligger i byen Hønefoss i Ringerike kommune i Norge. Den ligger ovenfor Ådalselva, nær vandfaldet Hønefossen og byens centrum.

Stationen blev åbnet 12. oktober 1868, da Randsfjordbanen blev forlænget fra Tyristrand til Randsfjord. 27. november 1909 åbnedes Bergensbanen, der kom til at krydse Randsjordbanen i Hønefoss. Oprindeligt kørte Bergensbanens tog fra Oslo via Gjøvikbanen til Roa og derfra ad Roa-Hønefossbanen til Hønefoss. Efter åbningen af Oslotunnelen 1. juni 1980 blev de imidlertid omlagt til at køre via tunnelen og Drammenbanen til Drammen og derfra ad Randsfjordbanen til Hønefoss. På Randsfjordbanen blev persontrafikken indstillet mellem Hønefoss og Randsfjord 26. maj 1968. Lokaltogene mellem Hokksund og Hønefoss blev indstillet i 2004, hvorefter strækningen og stationen kun betjenes af fjerntogene på Bergensbanen.

Den nuværende stationsbygning blev opført efter tegninger af Paul Armin Due i 1909 i forbindelse med åbningen af Bergensbanen. Bygningen er opført i jugendstil af teglsten og er pudset udvendigt. Bygningen husede en jernbanerestaurant indtil 1972, og i etagen over den var der en lejlighed for stationsmesteren.

Litteratur

Eksterne henvisninger 

Stationer på Randsfjordbanen
Stationer på Bergensbanen
Etableret i 1868
Jernbanestationer i Viken
Kattfoss Station

Kattfoss Station (Kattfoss holdeplass) er en tidligere jernbanestation på Randsfjordbanen, der ligger lidt syd for Geithus i Modum kommune i Norge. Stationen åbnede som trinbræt under navnet Katfos 3. juni 1956, men stavemåden blev ændret til Kattfoss i 1958. Betjeningen med persontog ophørte i 2001. Stationen, der består af et spor og en perron med et læskur af træ, fremgår dog stadig af Jernbaneverkets stationsoversigt. Gravfossveien, en del af Fylkesvei 145 krydser banen på en bro umiddelbart syd for stationen.

Litteratur

Eksterne henvisninger

Noter 

Stationer på Randsfjordbanen
Jernbanestationer i Norge uden persontrafik
Etableret i 1956
Linnerud Station

Linnerud Station (Linnerud holdeplass) er en tidligere jernbanestation på Randsfjordbanen, der ligger i Modum kommune i Norge. Stationen blev åbnet som trinbræt 27. juni 1953. 10. juni 1954 blev stavemåden ændret fra det oprindelige Linnerud til Linderud, men det blev ændret tilbage igen 5. januar 1997. Betjeningen med persontog blev indstillet i 2001, genoptaget i 2003 og nedlagt i 2004. Stationen, der består af et spor og en perron med et læskur, fremgår dog stadig af Jernbaneverkets stationsoversigt.

Litteratur

Eksterne henvisninger

Noter 

Stationer på Randsfjordbanen
Jernbanestationer i Norge uden persontrafik
Etableret i 1953
Ophørt i 2004
Synagogen på Sankt Thomas

Synagogen på Sankt Thomas er en jødisk historisk synagoge i Charlotte Amalie på Sankt Thomas på de Amerikanske Jomfruøer. Formelt hedder synagogen Beracha Veshalom Vegmiluth Hasidim. Den blev opført i 1833, mens øerne var i dansk besiddelse og ligger på adressen Krystalgade 16AB, hvilket er næsten samme adresse som Københavns Synagoge, der ligger på adressen Krystalgade 12. Synagogen på Sankt Thomas er udnævnt til amerikansk National Historic Landmark i 1997.

Dansk Vestindien
Sankt Thomas
Etableret i 1833
Hva' så

"Hva' så" er Gulddrengs tredje sang. Nummeret blev taget rigtig godt imod, men ikke ligeså godt som hans to forrige sange, "Model" og "Se mig nu". Den gik ind som nummer et på samtlige hitlister.

1. september 2016 lavede Gulddreng en ret komisk teaser til sangen hvor han blandt andet sagde: ”Alle i hele verden snakker om Gulddreng. De spørger; kommer der snart en ny sang? Og nej, der gør der ikke... eller jo. Det gør der nu. Og hva' så?”

Hitlister

Hitlister

Referencer 

Singler fra 2016
Sange fra 2016
Nummer-et hits i Danmark
Formel 1-løb

Dette er en fuldstændig liste over Formel 1-løb som har indgået i FIA-verdensmesterskabet.

Fra starten i  til og med -sæsonen er der blevet afholdt i alt 956 Formel 1-løb som en del af verdensmesterskabet, inkluderet de 11 Indianapolis 500-løb som indgik i verdensmesterskabet fra  til .

Store billøb bliver normalt kaldt Grand Prix, en tradition som går tilbage til det første årti i 1900-tallet og Grand Prix-racing i 1920- og 1930'erne. Formelt, for at et løb skal kunne kaldes et Grand Prix bør det have en løbsdistance på mindst 300 kilometer. Denne regel gælder for alle Grand Prix-løb som nogensinde har været på Formel 1-kalenderen, med undtagelse af Monacos Grand Prix, som siden 1968 har haft en løbsdistance på under 300 kilometer.

Aktive og tidligere løb 
Informationen nedenfor er korrekt efter afslutningen på 2016-sæsonen.

Efter løbstitel 
Fed skrift viser de 21 løb i -sæsonen.

Efter værtsland 
Fed skrift viser de 21 løb i -sæsonen.

Efter bane 
Fed skrift viser de 21 løb i -sæsonen.

Løb efter sæson

1950–1959

1960–1969

1970–1979

1980–1989

1990–1999

2000–2009

2010–2019

Fodnoter

Se også 
 Formel 1-baner

Referencer
Rosalind Shand

Den ærede Rosalind Maud Shand (født Rosalind Maud Cubitt) (født 11. august 1921 i London, død 14. juli 1994 Lewes, East Sussex) var en britisk adelskvinde.

Rosalind Shand er bedst kendt som mor til Camilla Shand, der er dronning af Storbritannien som den anden hustru til Kong Charles 3. af Storbritannien.

Forældre 
Rosalind Cubitt var datter af Roland Cubitt, 3. baron Ashcombe og Sonia Rosemary Keppel.

Familie 
Den 2. januar 1946, giftede hun sig med den lavadelige Bruce Shand (1917 – 2006), der var major i den britiske hær. 

Parret fik to døtre og én søn:
 Camilla Shand (født 1947), gift med kong Charles 3. af Storbritannien.
 Annabel Shand (født 1949). 
 Mark Shand (1951–2014).

Referencer 

Adel fra Storbritannien
Slægten Shand
Personer fra London
Drikker for lidt

"Drikker for lidt" er Gulddrengs fjerde sang. Den er produceret af Pilfinger, der er den ene halvdel af Djämes Braun. Nummeret gik ligesom ligesom hans tre forrige sange nummer et på Tracklisten. Sangen udkom 21. oktober 2016 og var Gulddrengs sidste sang inden hans Publikumspris ved DMA.

Hitlister

Hitlister

Referencer 

Singler fra 2016
Sange fra 2016
Nummer-et hits i Danmark
Little Princess

Little Princess er en historisk sukkerplantage nordvest for Christiansted på Sankt Croix i de Amerikanske Jomfruøer. Plantagens første ejer var Frederik von Moth i 1738 og omfatter i dag 24 acres (knap 10 hektar) ud af de 200 acres (cirka 80 ha), den oprindeligt bestod af. Plantagen er optaget på det amerikanske National Register of Historic Places i 1980. Siden 2011 har den været ejet af The Nature Conservancy og fungerer som hovedkvarter for programmet for Østcaribien/Jomfruøerne. Plantagen er lavet til naturreservat, og der arrangeres ture med fokus på historien på stedet.

Der findes en række bygninger på plantagen, herunder hovedbygningen fra 1800-tallet og det gamle danske hospital, der begge er delvist restaureret. Derudover findes en række ruiner fra perioden, hvor der var sukke- og romproduktion på stedet.

Referencer 

Dansk Vestindien
De amerikanske jomfruøer
Borstel-Hohenraden

Borstel-Hohenraden er en by og en kommune i det nordlige Tyskland, beliggende i Amt Pinnau under Kreis Pinneberg. Kreis Pinneberg ligger i den sydlige del af delstaten Slesvig-Holsten.

Geografi 
Borstel-Hohenraden ligger mellem landkreisens administrationsby Pinneberg, kommunen Kummerfeld og bydelen Renzel i Quickborn.
Kommunen består af landsbyerne Borstel og Hohenraden.
Gennem kommunen går Landesstraße nr. 76 der forbinder Pinneberg og Quickborn og motorvejene A 7 Hamborg-Flensborg og A 23 Hamborg-Itzehoe med hinanden.

Eksterne kilder/henvisninger 

 Kommunens side på amtets websted
 Statistikamt Nord – Bevölkerung der Gemeinden in Schleswig-Holstein 4. Quartal 2014 (XLSX-Data) (Fortschreibung auf Basis des Zensus 2011)

Byer i Slesvig-Holsten
Kommuner i Slesvig-Holsten
Byer i Kreis Pinneberg
Sekundærrute 277

Sekundærrute 277 er en rutenummereret landevej på Sjælland.

Ruten strækker sig fra Vemmelev til Gørlev.

Rute 277 har en længde på ca. 23 km.

Kilder 

277